**Ministru kabineta rīkojuma projekta**

**“Par Ādažu novada pašvaldībai piederoša nekustamā īpašuma “Iļķenes ceļš A” pārņemšanu valsts īpašumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai saskaņā ar Publiskas personas mantas atsavināšanas likumā (turpmāk – Atsavināšanas likums) noteikto kārtību pārņemtu no Ādažu novada pašvaldības Aizsardzības ministrijas (turpmāk – AM) valdījumā nekustamo īpašumu “Iļķenes ceļš A” valsts aizsardzības uzdevumu īstenošanai.  MK rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42. panta otrā daļa un 43. pants.  Likuma “Par pašvaldībām” 21. panta pirmās daļas 17. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2003. gada 29. aprīļa MK noteikumu Nr. 236 “Aizsardzības ministrijas nolikums” 4.4.1 apakšpunktu – AM, plānojot Nacionālo bruņoto spēku vidēja termiņa un ilgtermiņa spēju attīstību, 2017. gada 7. decembrī vērsās pie Ādažu novada pašvaldības ar lūgumu nodot bez atlīdzības valsts īpašumā AM valdījumā Iļķenes ceļa posmu (~1,9 km garumā no Puskas ceļa līdz Kadagas ceļam), kas ietilpa Ādažu novada pašvaldībai piederošā zemes vienībā ar kadastra apzīmējumu 8044 005 0110, valsts aizsardzības uzdevumu īstenošanai.  Ādažu novada pašvaldība 2017. gada 22. decembrī pieņēma lēmumu Nr. 292 “Par Iļķenes ceļa posma nodošanu valsts īpašumā”, konceptuāli atbalstot minētā Iļķenes ceļa posma nodošanu valsts īpašumā AM valdījumā un piekrītot zemes vienības ar kadastra apzīmējumu 8044 005 0110 sadalei divos zemes gabalos.  Pēc zemes vienības sadalīšanas, kadastrālās uzmērīšanas un reģistrēšanas zemesgrāmatā Ādažu novada pašvaldība saskaņā ar likuma “Par pašvaldībām” 21. panta pirmās daļas 17. punktu, Atsavināšanas likuma 42. panta otro daļu un 43. pantu ir pieņēmusi lēmumu nodot bez atlīdzības valsts īpašumā AM valdījumā nekustamo īpašumu “Iļķenes ceļš A” (kadastra Nr. 8044 002 0346) Ādažu novadā valsts aizsardzības uzdevumu īstenošanai (Ādažu novada domes 2018. gada 29. maija lēmums Nr. 127 “Par nekustamā īpašuma “Iļķenes ceļš A” nodošanu valsts īpašumā).  Papildus MK rīkojuma projekta saskaņošanas laikā pēc Aizsardzības ministrijas pieprasījuma Ādažu novada pašvaldība 2018. gada septembrī Kadastra informācijas sistēmā reģistrēja inženierbūvi, tas ir – nekustamā īpašuma sastāvā tika iekļauta inženierbūve – ceļš (būves kadastra 8044 005 0649 001).  Minētais Iļķenes ceļa posms šķērso Ādažu militārās bāzes un poligona teritoriju / tieši robežojas ar poligonu. Ņemot vērā ceļa posma atrašanās vietu, pēc tā pārņemšanas AM valdījumā drošības apsvērumu dēļ ceļa posmu ir paredzēts slēgt publiskai lietošanai. Slēdzot minēto ceļa posmu, iedzīvotājiem joprojām tiek saglabāta iespēja pārvietoties Carnikavas virzienā no Iļķenes ciema puses, sākotnēji izmantojot Iļķenes ceļu, tālāk – Kadagas ceļu un Mežaparka ceļu. Vienlaikus – lai uzlabotu pārvietošanās iespējas pa Mežaparka ceļu, Ādažu novada pašvaldība plāno pārbūvēt Mežaparka ceļu, uzlabojot brauktuves segumu, ierīkojot apgaismojumu, izveidojot atklātā ūdens novadīšanas sistēmu un apvienoto gājēju un veloceliņu utt. Ādažu novada pašvaldība 2018. gada 28. maijā ir noslēgusi iepirkuma līgumu par Mežaparka ceļa pārbūves būvprojekta izstrādi.  Tā kā pašvaldības ceļus, kas atrodas Ādažu militārās bāzes un poligona tuvumā, intensīvi izmanto arī Nacionālie bruņotie spēki, AM rosinās piešķirt Ādažu novada pašvaldībai līdzfinansējumu no AM budžeta līdzekļiem Mežaparka ceļa pārbūvei. Pēc Mežaparka ceļa pārbūvei nepieciešamā finansējuma apmēra noteikšanas AM virzīs apstiprināšanai MK rīkojuma projektu par līdzfinansējuma piešķiršanu Ādažu novada domei Mežaparka ceļa pārbūvei.  Nekustamais īpašums “Iļķenes ceļš A” Ādažu novadā (kadastra Nr. 8044 002 0346) sastāv no vienas zemes vienības (zemes vienības kadastra apzīmējums 8044 005 0649) 2,38 ha platībā un inženierbūves – ceļa (būves kadastra apzīmējums 8044 005 0649 001).  Ādažu novada pašvaldības īpašumtiesības uz nekustamo īpašumu 2018. gada 13. aprīlī ir nostiprinātas Rīgas rajona tiesas Zemesgrāmatu nodaļas Ādažu novada zemesgrāmatas nodalījumā Nr. 100000577178.  Saskaņā ar Nekustamā īpašuma valsts kadastra informācijas sistēmas datiem zemes vienībai (kadastra apzīmējums 8044 005 0649) ir noteikts zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā, inženierbūves (būves kadastra apzīmējums 8044 005 0649 001) galvenais lietošanas veids – ielas, ceļi un laukumi.  Atsavināšanas likuma 42. panta otrā daļa nosaka, ka atsavinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.  Atbilstoši Atsavināšanas likuma 43. pantā un 5. panta pirmajā daļā noteiktajam atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.  Ņemot vērā normatīvajos aktos noteikto kārtību, nekustamais īpašums pēc tā pārņemšanas valsts īpašumā AM vadījumā tiks ierakstīts zemesgrāmatā uz valsts vārda AM personā. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | AM, Ādažu novada pašvaldība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 00 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (īpašuma tiesību maiņas reģistrācija zemesgrāmatā) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Ādažu novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Valsts aizsardzības politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē *[www.vestnesis.lv](http://www.vestnesis.lv)*. |

Aizsardzības ministrs R. Bergmanis

I. Buda, tālr. 67335031

[Inara.Buda@mod.gov.lv](mailto:Inara.Buda@mod.gov.lv)